open-index/open-wikipedia-markdown huggingface dataset:
מיכאיל מג'ארוב

**מיכאיל איוואנוב מג'ארוב** (בבולגרית: **Михаил Иванов Маджаров**; 12 בפברואר 1854, קופריבשטיצה, האימפריה העות'מאנית – 23 בינואר 1944, סופיה, ממלכת בולגריה) היה דיפלומט, משפטן, פובליציסט ופוליטיקאי בולגרי מראשי מפלגת העם של בולגריה, אשר בין 1919–1920 כיהן כשר החוץ הדתות של בולגריה בממשלתו של אלכסנדר סטמבוליסקי.

## קורות חייו
מיכאיל מג'ארוב נולד בקופריבשטיצה ורכש השכלה תיכונית בפלובדיב. בהמשך סיים את מכללת רוברט בקונסטנטינופול ורכש השכלה אקדמית במשפטים באוניברסיטת מוסקבה. הוא הצטרף למפלגת העם של רומליה המזרחית ונמנה עם פעיליה הבולטים. ב-1886 לאחר הפוטש נגד אלכסנדר באטנברג, נסיך בולגריה נעצר מג'ארוב והואשם בקשירת קשר לביצוע עבירה. לאחר מספר חודשים שוחרר ועזב את בולגריה. הוא שהה בגלות שנתיים ולאחר שובו עסק בעריכת דין ופרסם מאמרים פובליציסטיים. מג'ארוב הצטרף למפלגת העם של בולגריה ובין 1894–1899 כיהן כשר למבני ציבור, דרכים ותקשורת בממשלתו קונסטנטין סטואילוב. בשנים 1913–1914 כיהן כשגריר בולגריה לבריטניה וחתם בשם ממלכת בולגריה על הסכם לונדון שסיים את מלחמת הבלקן הראשונה. בשנים 1914–1915 כיהן כשגריר בולגריה לאימפריה הרוסית.

מג'ארוב כיהן כשר הפנים בממשלתו של סטויאן דאנב, כשר המלחמה בממשלתו של תאודור תאודורוב וכשר החוץ בממשלתו הראשונה של אלכסנדר סטמבוליסקי. ב-1922 נכלא למשך מספר חודשים בהנחיית ראש הממשלה סטמבוליסקי. מג'ארוב שוחרר לאחר ההפיכה הצבאית אשר במהלכה הודח ונרצח סטמבוליסקי. בהמשך, הצטרף למפלגת "הברית הדמוקרטית הבולגרית". ב-1937, בגבור התופעות האנטישמיות בבולגריה, וההשפעה הגוברת של התנועה הנאצית על החברה בבולגריה, ערכה הקונסיסטוריה היהודית סקר בקרב 60 מדינאים, סופרים, אמנים ועסקני ציבור, בדבר גישתם לתורת הגזע ולאנטישמיות. מיכאיל מג'ארוב נמנה עם המשיבים ובתשובותיו שלל את תורת הגזע, וציין כי שוויון זכויות ליהודי בולגריה הוא דבר המובן מאליו.

בינואר 1944 נפצע מג'ארוב קשה במהלך הפצצה של בעלות הברית על סופיה, ונפטר בהמשך מפצעיו. מג'ארוב היה נשוי ואב לשני ילדים. ביתו אנה קמנובה (1982-1894) נישאה לפטקו סטאינוב לימים שר החוץ של בולגריה.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:פובליציסטים בולגרים
קטגוריה:דיפלומטים בולגרים
קטגוריה:שגרירי בולגריה
קטגוריה:שגרירי בולגריה בממלכה המאוחדת
קטגוריה:שגרירים ברוסיה
קטגוריה:בולגרים שנהרגו במלחמת העולם השנייה
קטגוריה:בולגרים שנולדו ב-1854
קטגוריה:בולגרים שנפטרו ב-1944
סקודטו

ממוזער|הסקודטו
ה**סקודטו** (באיטלקית: **Scudetto**, "מגן קטן") הוא עיטור שנענד על ידי מועדוני ספורט איטלקיים שזכו באליפות איטליה בענף הספורט שלהם בעונה הקודמת. הסקודטו נוצר בשנות ה-20 של המאה ה-20 כדי לכבד את הזוכה בליגת הכדורגל הלאומית של איטליה (ב-1929 מותגה מחדש כסרייה א') והקבוצה הראשונה שלבשה אותו הייתה גנואה ב-1924. מאוחר יותר הוא אומץ על ידי קבוצות של ענפי ספורט אחרים.

המילה סקודטו משמשת גם לציון גביע הסרייה א', ו"זכייה בסקודטו" הוא ביטוי נרדף ל"זכייה בסרייה א'".

## מקור
[ממוזער|[ג'אנלואיג'י בופון ב-2016, לובש את הסקודטו (במרכז החולצה) בו זכה עם יובנטוס בעונה הקודמת, ואת הקוקארדה, שנלבשת על ידי מחזיקת הקופה איטליה]]
המצאת הסקודטו מיוחסת בדרך כלל למשורר והמחזאי גבריאלה ד'אנונציו, שבצעירותו היה חסיד נלהב של כדורגל.

בשנת 1920 סופחה לאיטליה העיר האוסטרו-הונגרית פיומה (כיום רייקה שבקרואטיה). ד'אנונציו הציע שקבוצת הכדורגל המקומית תכיר בתמיכה בריבונות האיטלקית על העיר על ידי ענידת מגן בעל שלושה צבעים בצבעי דגל איטליה - ירוק, לבן ואדום - על מדיה.

ב-1924 אישרה התאחדות הכדורגל האיטלקית את ההחלטה לכבד את האלופה המכהנת, ואפשרה לה לענוד את הסקודטו על חולצות המשחק שלה. הקבוצה הראשונה שעשתה זאת הייתה גנואה, שזכתה בעונת 1923/1924 בליגה האיטלקית הראשונה. מאז הפך הסקודטו לסמל האלופה המכהנת של כל ליגת ספורט באיטליה, כמו למשל אליפות הרוגבי יוניון האיטלקית שעם הקמתה ב-1928 אימצה גם היא את מנהג ענידת הסקודטו על חולצת האלופה המכהנת.

בשנים 1924–1928 עוצב הסקודטו בדומה לדגל ממלכת איטליה עם סמל בית סבויה במרכז, ובשנים 1931–1944, תחת איטליה הפשיסטית, שונה הסקודטו לסמל בית סבויה יחד עם הפסקס, סמל הפשיזם והמפלגה הפשיסטית הלאומית של בניטו מוסוליני.

## קוקארדה
ה**קוקארדה** (באיטלקית: **Coccarda**) הוא הקוקאדה  הלאומית של איטליה, מעין רונדל עגול בצבעי דגל איטליה (מבחוץ פנימה: אדום-לבן-ירוק). הקוקארדה נענדת, בדומה לסקודטו, על ידי מחזיקת הקופה איטליה בעונה שלאחר הזכייה. הקבוצה הראשונה שענדה את הקוקארדה על מדיה הייתה לאציו, לאחר שזכתה בגביע האיטלקי ב-1958.

## קישורים חיצוניים

## הערות שוליים

קטגוריה:מונחים בספורט
קטגוריה:איטליה: ספורט
Midnight Sun

***Midnight Sun*** (בעברית: **שמש-חצות**) הוא אלבום האולפן השני של הזמרת-יוצרת הסקוטית מגי ריילי. האלבום יצא לאור ב-27 בספטמבר 1993, על ידי חברת התקליטים EMI (Electric and Musical Industries). הוא הגיע בשיאו למקום ה-38 במצעד האלבומים הרשמי של שווייץ.

באלבום נכלל הלהיט "Follow the Midnight Sun", שזכה להצלחה והפך לאחד מהמזוהים ביותר עם ריילי באותה העת.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי פולק רוק
קטגוריה:אלבומי חברת EMI רקורדס
M.R. All the Mixes

***M.R. All the Mixes*** (בעברית: **מ.ר. כל המיקסים**) הוא אלבום הרמיקס הראשון של הזמרת-יוצרת הסקוטית מגי ריילי. אלבום הרמיקס יצא לאור ב-15 במרץ 1996, על ידי חברת התקליטים EMI (Electric and Musical Industries). האלבום כולל את הלהיט "To France" שחולק לשלושה רמיקסים.

לאחר יציאתם של *[[Echoes (אלבום)|Echoes]]* ו-*[[Midnight Sun]]* הוחלט להוציא אלבום רמיקס שיכלול רמיקסים שונים לשיריה של ריילי.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מגי ריילי
קטגוריה:אלבומי רמיקס באנגלית
קטגוריה:אלבומי פולק רוק
קטגוריה:אלבומי חברת EMI רקורדס
מיכל רשף (עיתונאית)

**מיכל רשף** (נולדה ב-2 ביוני 1985) היא עיתונאית ישראלית המשמשת כתבת חוץ בתאגיד השידור הישראלי. החל מ-2017 משמשת כמגישה מחליפה בתוכניות "העולם היום", "חדשות שישי", "חדשות הלילה" ובתוכניות נוספות. 

## ביוגרפיה
את דרכה כעיתונאית החלה רשף ב-2009, כשהצטרפה לאתר "וואלה". תחילה שימשה ככתבת החינוך באתר, בהמשך קודמה לתפקיד מגישה. במהלך עבודתה ב"וואלה", סיקרה אירועים חדשותיים מרכזיים רבים, בהם הבחירות לנשיאות ארצות הברית, מבצע צוק איתן והבחירות לכנסת העשרים.

ב-29 בנובמבר 2017 הודיעה רשף כי אחרי 8 שנות עבודה ב"וואלה!" היא עוזבת את האתר ועוברת לדסק החוץ בתאגיד השידור הישראלי. רשף משמשת כמנחה-מחליפה בתוכניות כגון "העולם היום", "חדשות שישי" ו"חדשות הלילה".

רשף נשואה לאמנון רבינוביץ', מנהל בית הספר גבעת גונן בירושלים, ואם לשניים. הם מתגוררים בקיבוץ צובה.

## קישורים חיצוניים

* 

## הערות שוליים

קטגוריה:סגל תאגיד השידור הישראלי - כתבי כאן חדשות
קטגוריה:צובה: אישים
קטגוריה:ישראליות שנולדו ב-1985
קטגוריה:ישראלים שנולדו ב-1985
לנדקרויצר P. 1000

**לנדקרויצר P. 1000** (בגרמנית: **Landkreuzer P. 1000**) היה פרויקט שמעולם לא יצא לפועל של גרמניה הנאצית לבנות טנק במשקל של כ-1000 טון לשימוש במהלך קרבות מלחמת העולם השנייה.

הרעיון הראשוני לבנייתו הוצע על ידי מנהל קרופ, אדוארד גרוטה ביוני 1942, שכבר כינה אותו בשם "**לנדקרויצר**". העיצובים והשרטוטים שהוגשו של הרכב הוצגו בדצמבר 1942. הטנק תוכנן להיות במשקל של כ-1,000 טון ובכך היה כבד ב-812 טונים מהפאנצר סימן 8 (הטנק הכבד ביותר שנבנה אי פעם והיה במשקל של כ-188 טון). הפרויקט זכה לתמיכתו האישית של הפיהרר, אדולף היטלר, שהביע עניין בפיתוח הטנק. על אף התכנונים הרבים ותמיכתו של היטלר, בסופו של דבר הפרויקט בוטל על ידי שר החימוש אלברט שפר בתחילת 1943.

הגודל המוצע של הטנק היה עצום, המשקל המחולק שלו כלל כ-300 טון של חימוש (המשקל הכולל של התותחים עצמם היה 100 טון, כך ששריון הצריח היה אמור לשקול כ-200 טון), כ-200 טון של שריון הטנק ושלדו, וכ-100 טון של רכיבי מסילה ומכונאות, בעוד המשקל הנותר היה מחולק למאפיינים שונים של הטנק. המשקל העצום הזה היה אמור להתחלק על פני הקרקע בפלטפורמה באורך כ-39 מטרים ורוחב של כ-14 מטרים.

## התפתחות
ב-1941 ערכו אנשי משפחת קרופ מעקב אחר טנקים סובייטיים כבדים מ-1941, המחקר הוליד גם את הטנק הסופר-כבד פאנצר סימן 8. המחקר הוביל לכך שאחד מאנשי החברה, הציע ב-23 ביוני 1942 לקנצלר גרמניה, אדולף היטלר כלי של ארטילריה מונעת עצמית במשקל של כ-1,000 טון שאותו כינה "לנדקרויצר" (בגרמנית: רכב שטח). כדי להגן על הטנק העצום, הוא היה אמור לשאת שריון בגודל של כ-25 סנטימטרים, כמו כן כמה תותחי נ"מ היו אמורים להיות מותקנים על סיפון המנועים של הרכב כדי להדוף תקיפות מטוסי תקיפה של בעלות הברית.

היטלר התלהב מהרעיון של אנשי חברת קרופ והורה להם להתחיל בפיתוחו של הטנק ב-1942. נכון ל-29 בדצמבר 1942 הושלמו כמה רישומים ראשוניים, עד אז קיבל הרעיון את השם "Ratte**"** (בגרמנית: עכברוש) מאת היטלר עצמו. שר החימוש של גרמניה הנאצית, אלברט שפר לא ראה פוטנציאל ריאלי בטנק וביטל את הפרויקט ב-1943 לפני שניתן היה לייצר אב טיפוס כלשהו, אם כי זה הוביל לרעיון של לנדקרוזר P.1500, שהיה כבד יותר מהלנדקרויצר P. 1000.

## ראו גם
* מפציץ אמריקה

## לקריאה נוספת

* 
* 
* 
* 
* 


## קישורים חיצוניים

## הערות שוליים

קטגוריה:טנקים גרמניים במלחמת העולם השנייה
קטגוריה:פרויקטים של גרמניה הנאצית שננטשו
Emo Girl

"**Emo Girl**" (בעברית: "**ילדת [[אימו]]**") הוא סינגל שהוקלט על ידי הראפר האמריקאי משין גאן קלי, בהשתתפות וילו סמית'. הוא יצא לאור ב-4 בפברואר 2022, על ידי חברות התקליטים באד בוי רקורדס ואינטרסקופ רקורדס, כסינגל שני מתוך האלבום *[[Mainstream Sellout]]*.

## רקע וכתיבה
השיר הופק על ידי טראוויס בארקר. בשנת 2021, על פי דיווחים שפורסמו באתרי מוזיקה שונים, עבד משין גאן קלי על שיתוף פעולה עם סמית'. באותה העת שם השיר היה "Emo Prom", והוא נחשף לראשונה ב-30 בינואר 2022 בחשבון הטיקטוק של קלי תחת הכותרת "Cherry Red Lipstick". עד יום צאת השיר, 4 בפברואר, צבר הסרטון של קלי כ-17 מיליון צפיות. הגרסה המלאה של השיר, בשם "Emo Girl", פורסמה ב-4 בפברואר, מיד לאחר שקלי הודיע ששם האלבום הבא שלו שונה מ-*Born with Horns* ל-*Mainstream Sellout*.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-58 מיליון השמעות.

## קבלה
מגזין הבילבורד שיבח את השיר, ואף לקח אותו כדוגמה טובה לאופן שהוא קלי מיתג עצמו מחדש כאמן פופ-פאנק. *[[NME]]* כינו את "Emo Girl" כ"רצועה בולטת" באלבום *Mainstream Sellout*. הם שיבחו על שיתוף הפעולה בין קלי לסמית' ובארקר. כתבי הרולינג סטון אהבו את קולו החזק שקלי הפגין לאורך השיר. ביקורות שליליות לא איחרו לבוא גם כן: העיתון *Loudwire* ראו במילות השיר כסתמיות ללא כל מקוריות וחדשניות, בעוד ש-*The Daily Californian* ציין לרעה את הפזמון החוזר על עצמו.

## מיקומי שיא

## קישורים חיצוניים

## הערות שוליים

קטגוריה:שירי משין גאן קלי
קטגוריה:שירים באנגלית
קטגוריה:שירים שנכתבו על ידי משין גאן קלי
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת באד בוי רקורדס
Ay!

"****" (מעוצב באותיות קטנות) הוא סינגל שהוקלט על ידי הראפר האמריקאי משין גאן קלי, בהשתתפות ליל ויין. הוא יצא לאור ב-4 במרץ 2022, על ידי חברות התקליטים באד בוי רקורדס ואינטרסקופ רקורדס, כסינגל שלישי מתוך האלבום *[[Mainstream Sellout]]*.

## רקע וכתיבה
השיר נכתב על ידי והופק על ידי קלי, סטפן באסיל, בראנדון אלן, גרגורי היין וטראוויס בארקר, שגם הפיק את השיר יחד עם בייזXX וסליםXX. בפברואר 2022 ביצע קלי חלק מהשיר ב-*The Late Late Show* עם ג'יימס קורדן. הביצוע כלל גם חלקים מ-"Maybe", שלא פורסם באותה עת, ו-"Emo Girl".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-39.2 מיליון השמעות.

## וידאו קליפ
הווידאו קליפ הרשמי של פורסם ב-4 במרץ 2022, ביום צאת השיר. הוא צולם בביתו של קלי מאייפון, בלילה לפני שפורסם. הוא מציג את קלי ואת ארבעת חבריו בחדר הלבשה בו מתלבשים בבגדים נוצצים שונים. ליל ויין אינו נוכח באופן פיזי בווידאו, אך ציור שלו מופיע על דף נייר.

## מיקומי שיא

## הערות שוליים

קטגוריה:שירי משין גאן קלי
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי גרגורי היין
קטגוריה:שירים שנכתבו על ידי משין גאן קלי
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת באד בוי רקורדס
נורית סיבוני

**נורית סיבוני** (נולדה ב־29 באוגוסט 1971), הידועה בשמה הפרטי נורית, היא זמרת ופזמונאית ישראלית הפעילה ומתגוררת בפריז. היא שרה בעיקר בעברית, צרפתית, אנגלית וערבית.

## ביוגרפיה
נורית סיבוני נולדה בבאר-שבע. היא עברה לצרפת בגיל 20. היא למדה שיעורי דרמה בתיאטרון הלאומי דה שאיו, ובשנת 1995 השתתפה בפסקול הסרט האלמנט החמישי מאת לוק בסון .

בשנת 1997 היא התגלתה על ידי חברת התקליטים פולידור רקורדס, בזמן ששרה ברחוב. החוזה עם פולידור רקורדס אפשר לו להוציא שני אלבומי סולו בעברית ובצרפתית, ולשחק את התפקיד של ציפורה במחזמר "עשרת הדברות" של אלי שוראקי.

ב-2014 הוציאה את אלבומה השלישי "Here I am".

כיום נורית מתגוררת בפריז, שם היא מנהלת תזמורת של מוזיקת עולם וכן תזמורת מזרחית לאירועים פרטיים בצרפת ומחוצה לה.

## דיסקוגרפיה
### אלבומי
* 1999 : *Kôl Yishama*
* 2002 : *Nourith*
* 2014 : *Here I am*

### כזמרת ליווי
* 1997 : פסקול הסרט האלמנט החמישי
* 2000 : *Solidays* - *Qui sait ?*, עם אנגגון, פטריק בריאל, סטפן איכר, פאודל, פיטר גבריאל, לאם, לוקואה קאנזה, יוסו נ'דור, אקסל רד וזוצ'רו. השיר הוקלט למען עמותת Solidarité sida

## קישורים חיצוניים

* 

קטגוריה:זמרות-יוצרות ישראליות
קטגוריה:זמרות השרות בעברית
קטגוריה:זמרים השרים בערבית
קטגוריה:ישראליות שהיגרו לצרפת
קטגוריה:ישראליות שנולדו ב-1971
קטגוריה:ישראלים שנולדו ב-1971
Eazy

"**Eazy**" (בעברית: "**קל**") הוא סינגל שהוקלט על ידי הראפר האמריקאי דה גיים, בהשתתפות הזמר האמריקאי קניה וסט. הוא יצא לאור ב-16 בינואר 2022, על ידי חברת התקליטים 100 אנטרטיינמנט, כסינגל מתוך האלבום *[[Drillmatic – Mind vs. Heart]]* של דה גיים ו-*[[Donda 2]]* של וסט.

## רקע
ב-12 בינואר 2022 פורסם על ידי טרייסי מילס, מעצבת ומלבישה, סרטון בו נראה וסט מדבר עם די ג'יי פרמייר, דה גיים, פושה טי ומייק דין בשיחת וידאו. בסרטון אמר וסט כי הוא מוציא לאור סינגל ביום שישי הקרוב, ושאל את פרמייר האם הוא יוכל לעשות עבורו סקראצ'ינג לשיר. ב-15 בינואר יצא השיר באופן בלעדי לשירות הזרמת המוזיקה ספוטיפיי, לפני שפורסם לפלטפורמות נוספות למחרת.

## עטיפת השיר
ב-14 בינואר חשף וסט את עטיפת השיר באמצעות פוסט בחשבון האינסטגרם שלו, כשכתב "החיים שלי לא היו קלים אף פעם". העטיפה מציגה תמונה של קוף ללא עורו על מרקע אדום כצבע הדם. היא צולמה במקור על ידי הצלם האנגלי ניק נייט בשנת 1997 כחלק מהמאמר שלו, *War*, שפורסם ב-*Big Magazine*. תמונת הקוף לא פורסמה עד 2013, לאחר שאצר אותה עבור תמונת מחבר של SHOWstudio.

הארגון לזכויות בעלי-חיים, "אנשים למען יחס מוסרי לבעלי חיים" (PETA) גער בווסט על הבחירה בקוף ללא עור כעטיפה לאחד הסינגלים שלו, וטען כי התמונה מזכירה את רוב הקופים שהארגון הציל מהתעללות.

## וידאו קליפ
הווידאו קליפ של השיר פורסם לראשונה כפוסט באינסטגרם ב-2 במרץ 2022. הווידאו הוא אנימציה בפלסטלינה בחציו הראשון. הוא ספג ביקורות חריפות שכן הוא מציג את וסט חוטף, קובר בחיים ועורף את ראשו של פיט דייווידסון, בן-זוגה החדש של קים קרדשיאן, גרושתו של וסט.

## מיקומי שיא

## קישורים חיצוניים

## הערות שוליים

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי היט-בוי
קטגוריה:שירים שהופקו על ידי מייק דין
קטגוריה:וידאו קליפים מעוררי מחלוקות
קטגוריה:מחלוקות סביב טענות לתועבה במוזיקה
פרס ויטברד

**פרסי הספרים של ויטברד,** ולימים **פרסי הספרים של קוסטה** היו פרסים ספרותיים שנתיים שהוענקו בחמש קטגוריות לספרים בשפה האנגלית של סופרים תושבי בריטניה ואירלנד. הפרסים נוסדו ב־1971 על ידי חברת ויטברד, שהייתה באותה עת מבשלת בירה ובעלים בזכיינות של רשתות מסעדות כגון פיצה האט בבריטניה. בשנת 2006 שונה שם הפרסים לפרסי קוסטה, כאשר רשת קפה קוסטה, אז חברה־בת של ויטברד, העניקה את חסותה לפרסים. בשנת 2012 נוספה קטגוריה של סיפור קצר לחמש הקטגוריות הוותיקות. בשנת 2018 רכשה חברת קוקה־קולה את קפה קוסטה; בשנת 2022 הודיעה החברה על סיום חלוקת הפרס, ומאז לא חולק.

הפרסים הוענקו הן עבור ערך ספרותי גבוה, והן על קריאוּת, לספרים שמנחילים את הנאת הקריאה לקהל הרחב. ככאלה, הם נחשבו פרסים עממיים יותר מהפרס הספרותי הבריטי הוותיק, פרס בוקר.

קטגוריות הפרסים מאז ייסודו הן: ביוגרפיה, ספרות ילדים, רומן ביכורים, רומן, ושירה; מאז 2012, מחולק הפרס גם בקטגוריית הסיפור קצר.

כל אחד מהסופרים הזוכים בחמש הקטגוריות המקוריות מקבל סך 5,000 ליש"ט. במקביל, מו"לים שספריהם עומדים להיכלל ברשימה הקצרה לפרס נדרשים לשלם עמלה בסך 5,000 ליש"ט לצורכי שיווק והוצאות האירוע.

הזוכה בקטגוריית הסיפור הקצר מקבל סך 3,500 ליש"ט, וסך 1000 ליש"ט ניתן למקום השני, ו־500 ליש"ט לשלישי.

הסיפור המנצח נקבע בהצבעה ציבורית, מתוך רשימה קצרה של שישה סיפורים, שאותה בוחר חבר שופטים. התהליך בסמיוּת בשני השלבים: הסיפורים המועמדים נשפטים בעילום שם המחבר הן מועדת השיפוט והן מהציבור הרחב. 

## שערוריית 1989
בשנת 1989 הוכרז כי הפרס לרומן הטוב ביותר יוענק לאלכסנדר סטיוארט על הרומן *The War Zone*. אך אחת השופטות בוועדת הפרס, ג'יין גארדם, סברה שהספר "דוחה", ופנתה ישירות לחברת ויטברד בטענה שהענקת הפרס לרומן של סטיוארט תהפוך אותה ל"בדיחה". לאחר עשרה ימים, והדלפת הסיפור לעיתונות, שני השופטים האחרים, דייוויד קוּק ו־ואל הֶנֶסי, השתכנעו לשנות את החלטתם, וכך הוענק הפרס בסופו של דבר ללינדזי קלארק עבור הרומן *The Chymical Wedding.* השערורייה הייתה כה בלתי נעימה עבור קוק והנסי, ששניהם נשבעו לעולם לא לשפוט עוד בוועדת פרס.

## זוכי הפרס
להלן טבלה של הזוכים בכל קטגוריה לפי שנה. **הכותר המודגש** בכל שנה הוא הזוכה בתואר "ספר השנה" של פרס ויטברד.

## ראו גם
* ספרות אנגלית

## קישורים חיצוניים
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
ויטברד
קטגוריה:אנגליה: תרבות
אנשים כל כך יפים

**"אנשים יפים כאלה"** (באוקראינית: **Такі красиві люди**) הוא סרט הבכורה העלילתי בבימויו של דמיטרי מויסייב, שיצא באולפן הקולנוע הלאומי. 

הבכורה התקיימה בתוכנית התחרות המרכזית של פסטיבל הסרטים הבינלאומי ה-43 של מולודיסטי. הסרט השתתף בפסטיבלי קולנוע באיטליה, פולין, ארמניה ("משמש הזהב"), ארצות הברית. הסרט יצא לאקרנים ב-24 בספטמבר 2014.

זה היה הסרט הראשון של הבמאי דמיטרי מויסייב שעד לסרט זה ביים רק סרטים קצרים. הוא גם כתב תסריט לסרט ושיחק בעצמו בתפקיד משני. הצילומים התקיימו במספר אתרים באוקראינה לרבות חוף ים אזוב. הסרט הופק בתמיכה ממשלתית מלאה.

הסרט מתאר חיי משפחה ואישה בודדת (מרטה) בת 38 שמתגוררים בבתים נפרדים באזור בודד על שפת הים. הם מתפרנסים מדיג. מפעם לפעם לאזור מגיעים נופשים. מרטה הכירה גבר (איוואן) שהגיע לאזור מעיר איוואנו-פרנקיבסק והציג את עצמו כסופר. לאחר סיום חופשתו הוא חוזר לעיר מגוריו. מרטה נוסעת אחריו ובחיפושים התברר שאיוואן עובד כמלצר, אך אכן פרסם ספר לפני כעשור ושלא זכה להצלחה. היא חוזרת לביתה הבודד ופוגשת את איוואן שחזר.

## קישורים חיצוניים

קטגוריה:סרטי 2013
קטגוריה:סרטים באוקראינית
הסנאט של ארגנטינה

ה**סנאט הנכבד של האומה הארגנטינאית** (בספרדית: **Honorable Senado de la Nación Argentina**) הוא הבית העליון של הקונגרס הלאומי הארגנטינאי – הפרלמנט (הרשות המחוקקת) של ארגנטינה – אשר מורכב מהסנאט ומבית הנבחרים (הבית התחתון).

בסנאט מכהנים 72 סנאטורים: 3 סנאטורים מכל פרובינציה, ועוד 3 סנאטורים מבואנוס איירס העיר.

הסנאטורים נבחרים לתקופת כהונה בת 6 שנים, על ידי בחירות ישירות בכל פרובינציה, כאשר המפלגה שזכתה במרב הקולות בפרובינציה מקבלת 2 מושבים בסנאט, והמפלגה שהגיעה למקום השני בפרובינציה מקבלת את המושב השלישי. אין הגבלת כהונה לסנאטורים, עם זאת, על הסנאטור להיות מעל גיל 30, להיות אזרח ארגנטינה לפחות ב-6 שנים האחרונות ולגור בפרובינציה אותה הוא מייצג לפחות שנתיים.

סגן נשיא ארגנטינה הוא גם מתוקף תפקידו נשיא הסנאט, אך בפועל, הנשיא הזמני  הוא זה שמנהל את הסנאט.

## היסטוריה
הסנאט הוקם בקונפדרציה הארגנטינאית ב-29 ביולי 1854, בהתאם לסעיפים 46 עד 54 של חוקת 1853.

עד 1994 מספר הסנאטורים מכל פרובינציה ומבואנוס איירס העיר היה 2, המספר הועלה מ-2 ל-3 בתיקון של 1994 לחוקת ארגנטינה (שינויים אלו נכנסו לתוקף בבחירות הכלליות של 1995). בנוסף, לפני התיקון של 1994, הסנאטורים נבחרו בעקיפין על ידי בית המחוקקים של כל פרובינציה, לתקופת כהונה בת 9 שנים, אך לאחר התיקון של 1994 שונתה השיטה כך שתקופת הכהונה של סנאטור היא 6 שנים, וכל שנתיים שליש מהפרובינציות בארגנטינה עורכות בחירות לסנאט, כך שכל שנתיים שליש מחברי הסנאט מתחלפים (שינוי זה נכנס לתוקף בבחירות לבתי המחוקקים של 2001).

## סמכויות הסנאט
בסמכות הסנאט לאשר הצעות חוק שהוצעו בבית הנבחרים, לקרוא למפגשים משותפים עם הבית התחתון או מפגשים מיוחדים עם מומחים, ולהציע הצעות חוק שיאשר הנשיא (הצעות אלו חייבות לעבור קודם גם את אישורו של בית הנבחרים).

בסמכות הסנאט להוציא לפועל כל שינוי במדיניות חלוקת ההכנסות הפדרלית, לאשר אמנות בינלאומיות, לאשר שינויים בחוקים פליליים חוקתיים או פדרליים, וכן לאשר או להדיח מועמדים לנשיאות לקבינט, למערכת המשפט, לכוחות המזוינים, דיפלומטים ותפקידים פדרליים אחרים.

## ועדות הסנאט
קיימות 24 ועדות בסנאט, המורכבות מ-15 סנאטורים כל אחת:
* ועדת הסכמים (לאישור מועמדים פדרליים)
* ועדה לענייני החוקה
* ועדה לענייני חוץ
* ועדה לענייני משפט ופלילים
* ועדת חקיקה כללית
* ועדת כספים ותקציב
* ועדה לענייני מנהל ורשויות מקומיות
* ועדת ביטחון לאומי
* ועדת ביטחון פנים וסחר בסמים
* ועדת כלכלה לאומית והשקעות
* ועדת תעשייה ומסחר
* ועדת כלכלה אזורית ומפעלים קטנים ובינוניים
* ועדה לענייני עבודה וביטוח לאומי
* ועדת החקלאות, צאן ודיג
* ועדת החינוך, התרבות, המדע והטכנולוגיה
* ועדה לענייני זכויות וערבויות
* ועדת האנרגיה, הדלק והכרייה
* ועדת הבריאות והספורט
* ועדת התחבורה, דיור ותשתיות
* ועדת המערכות, מדיה וחופש הדיבור
* ועדה לענייני הסביבה ופיתוח אנושי
* ועדה לענייני האוכלוסייה ופיתוח אנושי
* ועדת התיירות
* ועדת חלוקת הכנסות פדרליות

## ראו גם
*בית הנבחרים של ארגנטינה
*הקונגרס הלאומי הארגנטינאי
*פוליטיקה של ארגנטינה
*בתי מחוקקים לפי מדינה

## קישורים חיצוניים

* 

## הערות שוליים

ארגנטינה
קטגוריה:הקונגרס הלאומי הארגנטינאי
קטגוריה:ארגנטינה: ממשל
Make Up Sex

"**Make Up Sex**" (בתרגום לעברית: "**סקס פיוס**") הוא סינגל שהוקלט על ידי הזמר האמריקאי משין גאן קלי בהשתתפות הזמר האמריקאי בלאקבר. הוא יצא לאור ב-26 באפריל 2022, על ידי חברות התקליטים אינטרסקופ רקורדס ובאד בוי רקורדס, כסינגל החמישי מתוך האלבום *[[Mainstream Sellout]]*. השיר נכתב על ידי קלי ובלאקאבר, לצד ניק לונג, עומר פדי וטראוויס בארקר, שגם הפיקו אותו.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-37.6 מיליון השמעות.

## מיקומי שיא

## הערות שוליים

קטגוריה:שירי משין גאן קלי
קטגוריה:שירי בלאקבר
קטגוריה:שירים באנגלית
קטגוריה:שירים שנכתבו על ידי משין גאן קלי
קטגוריה:שירים שנכתבו על ידי עומר פדי
קטגוריה:שירים שהופקו על ידי עומר פדי
קטגוריה:שירים על מיניות
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת באד בוי רקורדס
Maybe (שיר של משין גאן קלי)

"**Maybe**" (בעברית: "**אולי**") הוא סינגל שהוקלט על ידי הזמר האמריקאי משין גאן קלי, בהשתתפות להקת Bring Me the Horizon. הוא יצא לאור ב-16 במרץ 2022, על ידי חברות התקליטים אינטרסקופ רקורדס ובאד בוי רקורדס, כסינגל הרביעי מתוך האלבום *[[Mainstream Sellout]]*.

השיר הגיע למקום החמישי במצעד הסינגלים השוודי.

## רקע וכתיבה
השיר נכתב על ידי קלי, אוליבר סייקס, ג'ורדן פיש, עומר פדי, ניק לונג, ברנדון אלן, סטפן באסיל וטראוויס בארקר, שגם הפיק את השיר. "Maybe" נחשף לראשונה ב-4 במרץ 2022, בערב מועדון האירועים "Emo Nite" בלוס אנג'לס. הוא יצא לאור כסינגל הרביעי מתוך אלבום האולפן השישי של קלי, *Mainstream Sellout*, לאחר "Papercuts", "Emo Girl" ו-"". בשיר מופיעה להקת הרוק הבריטית Bring Me the Horizon – שיתוף הפעולה השני שלהם ב-2022, לאחר גרסת הרמיקס ל-"Bad habits" עם אד שירן.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-50 מיליון השמעות.

## וידאו קליפ
הווידאו קליפ הרשמי של השיר פורסם ב-25 במרץ 2022, ובוים על ידי מארק קלספלד. הוא צולם במגדל השארד, שממוקם בלונדון שב.

נכון ליוני 2022 עומד מונה הצפיות של הקליפ על למעלה מ-11 מיליון צפיות.

## מיקומי שיא

## הערות שוליים

קטגוריה:שירי משין גאן קלי
קטגוריה:שירים באנגלית
קטגוריה:שירים שנכתבו על ידי משין גאן קלי
קטגוריה:שירים שנכתבו על ידי עומר פדי
קטגוריה:שירים שהופקו על ידי עומר פדי
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת באד בוי רקורדס
Mainstream Sellout

***Mainstream Sellout*** הוא אלבום האולפן השישי של המוזיקאי האמריקאי משין גאן קלי. את האלבום הוציאו לאור ב-25 במרץ 2022 חברות התקליטים אינטרסקופ רקורדס ובאד בוי רקורדס. זהו שיתוף הפעולה השני שלו עם המתופף והמפיק המוזיקלי טראוויס בארקר. הפרויקט הראשון של השניים היה *[[Tickets to My Downfall]]* מ-2020. האלבום הוכרז תחילה באוגוסט 2021 תחת השם *Born with Horns*, ובינואר 2022 שונה שמו ל-*Mainstream Sellout*.

כהמשך למעבר של קלי לפופ-פאנק קיבל *Mainstream Sellout* ביקורות מעורבות. הוא יצא לסיבוב הופעות בשם "Mainstream Sellout Tour" במהלך 2022 על מנת לקדמו. מהדורת דלוקס עם שש רצועות חדשות בשם *Life in Pink Deluxe* פורסמה ב-24 ביוני 2022.

## רקע
יציאת האלבום הוכרזה לראשונה ב-9 באוגוסט 2021, שם חשפו קלי ובארקר את שם האלבום, *Born with Horns*, באמצעות תמונה עם קעקועים תואמים שנחרטו על גופם. קלי הודיע שהוא ובארקר ישתפו פעולה פעם נוספת, לאחר הפרויקט המשותף האחרון שלהם, *[[Tickets to My Downfall]]*.

הסינגל המוביל של האלבום, "Papercuts", יצא לאור ב-11 באוגוסט 2021. את הווידאו קליפ שלו ביים קול בנט. טיזר בן 20 שניות פורסם באינסטגרם לפני ההכרזה על הוצאת הסינגל, עם הכיתוב "Signed a deal; I got papercuts" – לקוח ממילות השיר.

ב-31 בינואר 2022 הודיע קלי כי שם האלבום שונה ל-*Mainstream Sellout*. ב-4 בפברואר נחשף תאריך פרסום האלבום, ויצא הסינגל השני לאור, "Emo Girl", בהשתתפות וילו סמית'. ב-4 במרץ פורסם הסינגל השלישי, "", בהשתתפותו של ליל ויין. ב-14 במרץ חשף קלי את עטיפת האלבום ואת רשימת הרצועות שלו. ב-16 במרץ הוציא את הסינגל הרביעי, "Maybe".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי פופ-פאנק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אינטרסקופ רקורדס
אור ישראלוב

**אור אלון ישראלוב** (נולד ב-2 בספטמבר 2004) הוא כדורגלן ישראלי המשחק בעמדת הבלם באשטוריל מליגת העל הפורטוגלית בהשאלה מהפועל תל אביב ובנבחרת ישראל הצעירה.

## קריירת מועדונים
ישראלוב נולד בשוהם, לעידית ואלדד ישראלוב. החל לשחק כדורגל במחלקת הילדים של מכבי שוהם. בשנת 2015 עבר למחלקת הנוער של הפועל תל אביב.

ב-1 באוגוסט 2021 שיחק לראשונה בקבוצה הבוגרת של הפועל תל אביב, כשהחליף את דורון ליידנר בדקה ה-80 בניצחון 0–1 על מכבי פתח תקווה במסגרת גביע הטוטו 2021/2022. ב-25 בדצמבר שיחק את משחקו הראשון  בליגת העל, כשהחליף את שי אליאס בדקה ה-73 בניצחון 0–2 על עירוני קריית שמונה. בסך הכל שיחק בשבעה משחקים בליגת העל עד תום העונה.

ב-12 באוגוסט 2025 הושאל ישראלוב לאשטוריל לעונה עם אופציה לרכישה.

## נבחרות ישראל
ישראלוב שיחק בנבחרת ישראל עד גיל 19, והיה שותף להעפלתה של הנבחרת לטורניר הסופי של אליפות אירופה בשנת 2022, בפעם השנייה בתולדותיה. הוא שיחק בארבעה משחקי הנבחרת מתוך החמישה בטורניר הסופי, כולל בהפסד 1–3 לנבחרת אנגליה בגמר, במשחק שהסתיים בניצחון לנבחרת האנגלית לאחר הארכה בתוצאה 1–3.

בסך הכל, לזכותו של ישראלוב 20 הופעות במדי מדי נבחרת הנוער של ישראל עד גיל 19 בכל המסגרות.

לזכותו של ישראלוב גם 6 הופעות במדי נבחרת ישראל בכדורגל עד גיל 20 כששיחק בהרכבה במונדיאליטו 2023, והעפיל עימה עד לחצי-הגמר מול נבחרת אורוגוואי, משחק שהסתייים בהפסד 0–1.

ישראלוב נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

## תארים
;הפועל תל אביב
* גביע הטוטו (ליגה לאומית): 2024/2025

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הפועל תל אביב
קטגוריה:כדורגלני אשטוריל
קטגוריה:כדורגלנים ישראלים בפורטוגל
קטגוריה:כדורגלנים ישראלים באולימפיאדת פריז (2024)
קטגוריה:שוהם: כדורגלנים
קטגוריה:ישראלים שנולדו ב-2004
נהוראי יפרח

**נהוראי יפרח** (נולד ב-7 במאי 2003 בטבריה שבישראל) הוא כדורגלן ישראלי המשחק בעמדת קשר הכנף בהפועל נוף הגליל.

## קריירת מועדונים
יפרח נולד בטבריה שבישראל, והחל לשחק כדורגל במחלקת הנוער של עירוני טבריה המקומית. בשנת 2017 עבר למחלקת הנוער של מכבי חיפה. ב-20 בפברואר 2021 ערך את הופעת הבכורה שלו בקבוצה הבוגרת של המועדון, כשהחליף את עומר אצילי בדקה ה-73 בניצחון 1–2 על הפועל אום אל-פחם במסגרת סיבוב ח' של גביע המדינה לעונת 2020/2021. ב-27 בפברואר ערך את הופעת הבכורה שלו בליגת העל הישראלית, כשהחליף את גודסוויי דוניו בדקה ה-71 בניצחון 2–4 על עירוני קריית שמונה, במסגרת עונת 2020/2021. בסך הכול ערך שתי הופעות ליגה בעונה זו, בה זכתה מכבי חיפה באליפות ישראל.

ב-12 באוגוסט 2021 הושאל לעונה אחת להפועל עפולה מהליגה הלאומית. ב-30 באוגוסט ערך את הופעת הבכורה שלו במועדון, בהפסד 1–2 למכבי אחי נצרת במסגרת הליגה לעונת 2021/2022. במשחק זה הבקיע את שער הבכורה שלו במועדון. בסך הכול ערך 26 הופעות ליגה במדי הפועל עפולה במשך תקופת ההשאלה, בהן הבקיע חמישה שערים.

ב-28 בספטמבר 2022 הושאל להפועל חדרה. ב-11 בינואר 2023 הושאל לעירוני טבריה. ב-16 ביולי 2023 הושאל בשנית להפועל עפולה.
ב-18 בספטמבר 2025 הושאל להפועל נוף הגליל.

## נבחרת ישראל
יפרח נכלל בסגל נבחרת ישראל עד גיל 19 לאליפות אירופה עד גיל 19 בשנת 2022. הוא שותף בארבעה מתוך חמישה משחקי נבחרת ישראל בטורניר, כולל בהפסד 1–3 לנבחרת אנגליה בגמר, בו נכנס כמחליף.

## תארים
;מכבי חיפה
* אליפות ישראל (1): 2020/2021

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:טבריה: כדורגלנים
קטגוריה:כדורגלני מכבי חיפה
קטגוריה:כדורגלני הפועל עפולה
קטגוריה:כדורגלני הפועל חדרה
קטגוריה:כדורגלני עירוני טבריה
קטגוריה:ישראלים שנולדו ב-2003
גבעות מארבל

**גבעות מארבל** או **גבעות מרבל** (באנגלית: **Marble Hills**) הן רכס גבעות ופסגות בתרוניות, בהרי אלזוורת', בארץ אלזוורת' שבאנטארקטיקה.

## היסטוריה
### מקור השם

שמו של הרכס ניתן לו על ידי משלחת חקר הרי אלזוורת' (Ellsworth Mountains Party), מטעם אוניברסיטת מינסוטה. המשלחת חקרה את אנטארקטיקה בעונת המחקר (הקיץ האנטארקטי) שבין השנים 1962–1963.

## גאוגרפיה

הגבעות מהוות את הגבול המערבי של עמק הורסשו. גבעות מארבל ממוקמות בין גבעות ליברטי וגבעות אינדפנדנס, בדרום רכס הריטג'.

מארבל
אריאל לוגסי

**אריאל לוגסי** (נולד ב-24 בנובמבר 2004) הוא כדורגלן ישראלי המשחק בעמדת קשר הכנף ההתקפי בקבוצת מכבי פתח תקווה.

## קריירת מועדונים
אריאל לוגסי נולד לליאור ודבי לוגסי. החל לשחק כדורגל במחלקת הנוער של הפועל פתח תקווה. בשנת 2015 עבר למחלקת הנוער של מכבי פתח תקווה.

ב-1 באוגוסט 2021 הוא ערך את הופעת הבכורה שלו בקבוצה הבוגרת של מכבי פתח תקווה, כשנכנס כמחליף בדקה ה-77 בהפסד 0–1 להפועל תל אביב במסגרת גביע הטוטו 2021/2022.
בספטמבר 2024 הושאל למכבי הרצליה.

## נבחרות ישראל
לזכותו שבע הופעות במדי נבחרת נערים ב' של ישראל עד גיל 16, ושלוש הופעות ואף שער במדי נבחרת נוער ב' של ישראל עד גיל 18.

מאז 2021 נכלל לוגסי בסגל נבחרת ישראל עד גיל 19, והיה שותף להעפלתה של הנבחרת לטורניר הסופי של אליפות אירופה בשנת 2022 בפעם השנייה בתולדותיה. לוגסי שיחק בכל חמשת המשחקים של הנבחרת בטורניר הסופי, ואף כבש את שער הבכורה שלו בשלב-הבתים של הטורניר במשחק מול סרביה שהסתיים בתיקו 2–2. לוגסי אף שיחק ובישל גם בהפסד 1–3 לאנגליה בגמר, במשחק שהסתיים בהפסד לאחר הארכה בתוצאה 1–3. לוגסי סיים כמלך הבישולים של הטורניר, עם 3 בישולים. כמו כן, נבחר השער של לוגסי בניצחון 4–2 על אוסטריה בשלב-הבתים של הטורני הסופי, על-ידי UEFA במקום השלישי בדירוג "שער הטורניר" (כשבמקום הראשון נבחר שער הגמר של עמיתו לנבחרת אוסקר גלוך).

לזכותו של לוגסי 26 הופעות ו-6 שערים במדי נבחרת הנוער עד גיל 19.

## תארים
;מכבי פתח תקווה
*גביע המדינה: 2023/2024
* סגנות אלוף האלופים: 2024
*אליפות ליגת המשנה: 2022/2023

;נבחרת ישראל לנוער
*אליפות אירופה עד גיל 19: מקום שני (2022)
*גביע העולם עד גיל 20: מקום שלישי (2023)

;תארים אישיים
* מלך הבישולים של אליפות אירופה עד גיל 19: 2022

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי פתח תקווה
קטגוריה:כדורגלני מכבי הרצליה
קטגוריה:ישראלים שנולדו ב-2004
נעמי בשקנסקי

**נעמי בשקנסקי** (אנגלית: **Naomi Bashkansky**; נולדה ב-2003), היא שחמטאית אמריקאית, אלופת העולם בשחמט לבתי ספר (בנות עד גיל 13), אלופת צפון אמריקה לנוער בנות עד גיל 20, ואמנית שח בינלאומית.
## קריירה
בשנת 2016 זכתה במקום הראשון באליפות העולם לבתי ספר בשחמט בסוצ'י, והפכה לאלופת צפון אמריקה לנוער בנות עד גיל 20 לשנת 2017 בדאלאס, טקסס. באוקטובר 2018 השיגה את המד כושר של פדרציית השחמט האמריקאית הגבוה ביותר שלה—2126.

אלופת הארץ בקרב בנות עד גיל 8 בשנת 2010. זכתה באליפות ארצות הברית לבנות בשחמט עד גיל 10 בשנת 2013 ועד גיל 12 בשנת 2015. חילקה מקום ראשון באליפות שחמט פאן-אמריקאית לנוער 2013 בברזיל, בקטגוריית בנות עד גיל 10. בשנת 2018 זכתה באליפות צפון אמריקה לבנות.

משנת 2021 סטודנטית למדעי המחשב באוניברסיטת הרווארד.

## קישורים חיצוניים

* היסטורית תחרויות ומד-כושר באתר האיגוד האמריקאי לשחמט

## הערות שוליים

קטגוריה:נשים אמריקאיות במאה ה-21
קטגוריה:אמנים בין-לאומיים לנשים
קטגוריה:שחמטאיות אמריקאיות
קטגוריה:אמריקאיות שנולדו ב-2003
קטגוריה:אמריקאים שנולדו ב-2003
יורי אפרסיאן

**יורי אפרסיאן** (ברוסית:**Юрий Дереникович Апресян**; ) היה בלשן רוסי וסובייטי. עסק במחקרים בתחום סמנטיקה, דקדוק ומילונאות.

## ביוגרפיה
יורי אפרסיאן נולד בשנת 1930 במוסקבה. אביו היה ארמני שכיהן בתפקידים בכירים בנ.ק.וו.ד. והיה פעיל בתקופת הטיהורים הגדולים. בשנת 1939 הוא נעצר, הואשם בבגידה והוצא להורג. אימו סופיה בראודה הייתה נצר למשפחה יהודית.

אפרסיאן למד אנגלית וסיים מכון לשפות זרות במוסקבה בשנת 1953. בשנת 1956 הוא סיים דוקטורט באותו מכון. בשנים 1954–1960 הוא עבד באותו מכון בו למד ועסק בהוראה. בשנת 1960 אפרסיאן עבר לעבוד ל"מכון השפה הרוסית" במסגרת של האקדמיה למדעים של ברית המועצות הוא עבד שם עד לשנת 1972 כאשר פוטר מסיבות פוליטיות - לאור תמיכתו בפעילות הדיסידנטים.

בשנת 1985 אפרסיאן הצליח לחזור לפעילות מדעית במסגרת האקדמיה כאשר התקבל ל"מכון לחקר בעיות העברת מידע". בשנת 1990 הוא חזר לעבוד במכון לשפה הרוסית ובשנת 1991 מונה לפרופסור. בשנת 1992 הוא התקבל כחבר מלא באקדמיה הרוסית למדעים.

יורי אפרסיאן היה חבר בצוות מדענים שהכינו מילון אנגלי-רוסי בעריכה של איליה גלפרין שכלל 160 אלף מילים. בהמשך הוא הרחיב את המילון ובעריכתו פורסמה מהדורה חדשה שכללה 260 אלף מילים.

אפרסיאן עסק בנושאים מגוונים של בלשנות. הוא פעל להרחבת תאוריה "מלל-משמעות" שפותחה בברית המועצות. בשנת 1974 הוא פרסם ספר בנושא סמנטיקה שיצא במספר מהדורות ותורגם לאנגלית ופולנית. החל משנות ה-80 של המאה ה-20 אפרסיאן עסק בקידום תרגום מכונה.

החל משנות ה-90 עסק אפרסיאן בעיקר בלקסיקוגרפיה.

על הישגיו בתחום המדעי אפרסיאן קיבל מספר פרסים ותואר "פרופסור כבוד" של מספר מוסדות. הוא היה חבר בצוות עורכים של מספר כתבי עת מדעים בתחום הבלשנות וחבר אגודות מדעיות בין-לאומיות. בשנת 2004 הוענקה לאפרסיאן "מדליית זהב של שם דאל" של האקדמיה הרוסית למדעים.

## קישורים חיצוניים
* ביוגרפיה 
* תיאור פעילות ופרסומים 
* 

קטגוריה:בלשנים ולשונאים רוסים
קטגוריה:מילונאים רוסים
קטגוריה:חברי האקדמיה הרוסית למדעים
קטגוריה:רוסים שנולדו ב-1930
קטגוריה:רוסים שנפטרו ב-2024
קטגוריה:מדענים ראשיים
שנאבל

**שנאבל** הוא שם משפחה ממקור גרמני, שפירושו מקור.

קטגוריה:שמות משפחה גרמניים
טד לואיס

**טד לואיס** (באנגלית: **Ted Lewis**; 6 ביוני 1890 – 25 באוגוסט 1971) היה מוזיקאי ג'אז אמריקאי.

## ביוגרפיה
תאודור לאופלד פרידמן (Theodore Leopold Friedman) נולד בעיירה סירקלוויל באוהיו. הוריו ציפו שימשיך בעסק המשפחתי, אך כבר בגיל צעיר הוא התחיל לנגן. לאחר סיום בית ספר הוא עזב לימודי קולג' ונסע לניו יורק. הוא היה בין הראשונים שהגיעו מצפון ארצות הברית לניו יורק והחלו לנגן ג'אז בעשור השני של המאה ה-20. את ההקלטה הראשונה הוא עשה עם Earl Fuller's Jazz Band בשנת 1917. הוא ניגן קלרינט ועם הזמן איכות נגינתו השתפרה באופן משמעותי.

בשנת 1919 טד לואיס הקים להקה וחתם על חוזה עם קולומביה רקורדס. במהלך העשור הוא היה הדמות המובילה בג'אז. להקלטות הוא לקח מוזיקאים ידועים כמו בני גודמן ונוספים. הוא שיתף פעולה עם אימרה דויטש שהיה מנצח תזמורת של קולומביה. יצירתו של דויטש בביצוע של להקת טד לואיס הגיע למקום הרביעי במצעד הפזמונים. באותה תקופה רק להקה של פול וייטמן הייתה פופולרית יותר. בשנת 1932 הוא הקליט In a Shanty in Old Shanty Town שהיה בראש מצעד הפזמונים במשך 10 שבועות. הוא עזב "קולומביה" בשנת 1933 והחל משנת 1934 היה חתום ב"דקה רקורדס". החוזה היה בתוקף גם במהלך שנות ה-40.

בשנת 1939 הוא הוזמן לנגן בסן פרנסיסקו לחגיגות לפתיחת גשר שער הזהב.

החל משנת 1929 לואיס ולהקתו הופיעו בסרטים. בשנת 1941 הם הצטלמו יחד עם האחיות אנדרוז בסרט של אבוט וקוסטלו. בשנת 1943 צולם סרט באורך מלא על חייו של לואיס Is Everybody Happy?.

להקתו של לואיס המשיכה להתקיים במשך שנות ה-50 של המאה ה-20 ועוד בשנות ה-60 הופיע בטלוויזיה.

טד לואיס היה נשוי לאדה בקר משנת 1915 ועד מותו. הוא נפטר לאחר מחלה בשנת 1971 בניו יורק. לאחר טקס יהודי, גופתו הועברו לעיירה בה הוא נולד ושם הוטמנה. בשנת 1977 מול הבית בו הוא נולד הוקם מוזיאון לזכרו.

## קישורים חיצוניים

* ביוגרפיה
* אתר מוזיאון של טד לואיס
* 

קטגוריה:אמריקאים ילידי אוהיו
קטגוריה:מוזיקאים יהודים אמריקאים
קטגוריה:מוזיקאי ג'אז
קטגוריה:קלרניתנים
קטגוריה:אמריקאים שנולדו ב-1890
קטגוריה:אמריקאים שנפטרו ב-1971
אסון דליפת הכלור בנמל עקבה

**אסון דליפת הכלוריד בנמל עקבה** אירע ב-27 ביוני 2022, כאשר מכולה שהובילה 25 טון כלור נפלה ממנוף על ספינה שעגנה בנמל עקבה, ירדן, נשברה, וגז דלף ממנה באזור הנמל. בתקרית נהרגו 14 בני אדם ונפצעו יותר מ-265.

## רקע
גז כלור רעיל לבני אדם. הוא גורם כוויות כימיות בכל רקמה שנחשפת אליו – בעור, בריריות חלל הפה והעיניים ובדרכי הנשימה.

גז כלור הנשאף, ומתערבב בלחות שבגוף האדם, יוצר חומצה היפוכלורית HOCl וחומצה הידרוכלורית. החומצה ההיפוכלורית יוצרת רדיקלים חופשיים של חמצן, המפרקים את דפנות התאים במערכת הריאה, מה שעלול להוביל לגירוי בחשיפה קלה, אך יכול להיות רעיל וליצור בעיות נשימתיות כרוניות, בצקת ריאות, תסמונת מצוקה נשימתית חריפה, ואף להוביל למוות.

## התאונה
ב-27 ביוני 2022, 16:15 שעון ירדן, העמיס מנוף אחד מכמה מכלי אחסון כימיקלים בלחץ על אוניית המכולות "Forest 6" שיועדה לייצא אותו לג'יבוטי. מערכת הכבלים של העגורן כשלה, ומכולה אחת, המכילה כ-25 טון של כלור, נפלה על הספינה ונשברה. בעקבות זאת הכלוריד פרץ מהמכל והתפשט ברחבי הנמל. לדברי חאג' חסן, סגן ראש רשות הנמלים באזור עקבה, "נשבר חבל ברזל הנושא מכל שהכיל חומר רעיל, כתוצאה מכך המכולה נפלה, והביאה לדליפתו". הספינה המתינה להעמיס 20 מכולות נוספות עם אחוז כלור גבוה.

סרטון של התקרית פורסם בטוויטר על ידי הטלוויזיה הממלכתית הירדנית.

## תגובה
בעקבות האירוע הנמל פונה מיד. אנשי החירום הראשונים נתנו טיפול רפואי לעובדי המזח שנפגעו. הפצועים פונו לשני בתי חולים ממלכתיים: בית חולים שדה ומתקן פרטי. מנהל הבריאות בעקבה, ג'מאל עוביידאת, אמר כי בתי החולים בעקבה מלאים וכי "הפצועים במצב בינוני עד קריטי". אף על פי שהנמל מרוחק מהעיר והרוחות האיטיות הקשו על התפשטות הגז, הורה עוביידאת לתושבים, בתור אמצעי זהירות, לסגור את חלונותיהם ולהישאר בבתים. שר המידע פייסל אל שבול אמר כי הממשלה בנתה בית חולים שדה ושלחה ציוד רפואי. מטוס אחד פינה פצועים מעקבה לעמאן.

סיור הכבישים חסם את כל הדרכים המובילים לעקבה וחוף תיירותי סמוך לנמל פונה ונסגר. גם יחידות האחסון והעיבוד של התבואה בנמל הושבתו מיד, כדי לשלול חשש של זיהום מגז הכלור.

שר הביטחון הישראלי, בני גנץ, הציע סיוע ואמר: "מערכת הביטחון נכונה לסייע בכל אמצעי שיידרש כפי שהעברנו לידידינו הירדנים. ליבנו ומחשבותינו עם ההרוגים ותפילותינו להחלמת הפצועים".

## חקירה
ראש הממשלה הירדני, בישר אל-ח'סאונה, הנחה את שר הפנים לעמוד בראש חקירת התאונה.

## הערות שוליים

קטגוריה:עקבה
קטגוריה:דפים עם נקודות ציון חסרות בוויקינתונים
קטגוריה:דליפות תעשייתיות
קטגוריה:אסונות ב-2022
קטגוריה:אסונות בירדן
קטגוריה:2022 באסיה
The Best of Maggie Reilly, There and Back Again

***The Best of Maggie Reilly, There and Back Again*** (בעברית: **המיטב של מגי ריילי, לשם ובחזרה**) הוא אלבום האוסף הראשון של הזמרת-יוצרת הסקוטית מגי ריילי. אלבום האוסף יצא לאור ב-1 בינואר 1998, על ידי חברת התקליטים EMI (Electric and Musical Industries).

האלבום כולל את הלהיטים "To France" ו-"Moonlight Shadow" ובנוסף, גרסה משנת 1998 ל-"Everytime We Touch".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מגי ריילי
קטגוריה:אלבומי אוסף באנגלית
קטגוריה:אלבומי פולק רוק
קטגוריה:אלבומי חברת EMI רקורדס
Starcrossed

***Starcrossed*** (בעברית: **חֲסַר מַזָל**) הוא אלבום האולפן הרביעי של הזמרת-יוצרת הסקוטית מגי ריילי. האלבום יצא לאור ב-19 באפריל 2000, על ידי חברת התקליטים EMI (Electric and Musical Industries). באלבום נכללו שירים שונים שהוקלטו במיוחד עבור הקונספט שלו, כדוגמת "Reunion" ו-"Now".

מתוך האלבום יצאו שני סינגלים: "Always You" ו-"Adelena".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי חברת EMI רקורדס
Save It for a Rainy Day

***Save It for a Rainy Day*** (בעברית: **שמור את זה ליום גשום**) הוא אלבום האולפן החמישי של הזמרת-יוצרת הסקוטית מגי ריילי. האלבום יצא לאור ב-1 בינואר 2002, על ידי חברת התקליטים פרלופון, בשונה משאר אלבומיה. לאחר שהוציאה אלבומים בהוצאת EMI (Electric and Musical Industries) הוחלט כי ריילי תעבור חברת תקליטים.

מתוך האלבום יצא הסינגל המוביל והיחיד, "Save It for a Rainy Day", שתיפקד גם כשיר הנושא בו.

## מהדורה מחודשת
ב-18 באפריל 2011 יצא האלבום מחדש בהפצה רשמית בממלכה המאוחדת ואירופה. בהמשך, יצא בהפצה מיוחדת גם בדנמרק.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי פולק רוק
קטגוריה:אלבומי חברת פרלופון
מקאן מאלאי

**מקאן מאלאי** (בהינדי: **मक्खन मलाई**; באנגלית: **Makhan Malai**) הוא קינוח הודי המורכב משמנת וחלב אשר נפוץ באזור אוטר פרדש.

המאכל מורכב ממאלאי, חלב, חמאה מומסת, אבקת סוכר ואבקת הל אותם מוסיפים על פי שלבי ההכנה שנערכת בכ-8 שעות.

הקינוח נפוץ במשק הבית ההודי בעיקר בערים ואראנסי, קאנפור ולאקנאו ונהוג לצרוך אותו במהלך החורף.

## קישורים חיצוניים

* מתכון, באתר Timesofindia 
* מתכון, באתר Cookpad 
* מתכון, באתר Shellyfoodspot 

## הערות שוליים

קטגוריה:המטבח ההודי: קינוחים
קטגוריה:מאכלי חלב
Elena

***Elena*** (בעברית: **אלנה**) הוא אלבום האולפן השלישי של הזמרת-יוצרת הסקוטית מגי ריילי. האלבום יצא לאור ב-30 בספטמבר 1996, על ידי חברת התקליטים EMI (Electric and Musical Industries). באלבום נכלל הלהיט הבין-לאומי שהוציאה ריילי ביחד עם מייק אולדפילד, "To France".

מתוך האלבום יצאו שני סינגלים: "Walk on By" ו-"Listen to Your Heart".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי חברת EMI רקורדס
ניקולה גנאדייב

**ניקולה איוואנוב גנאדייב** (בבולגרית: **Никола Иванов Генадиев**; 1 בדצמבר 1868, מונאסטיר, האימפריה העות'מאנית – 30 באוקטובר 1923, סופיה, ממלכת בולגריה) היה עיתונאי, משפטן, ופוליטיקאי בולגרי מראשי מפלגת העם הליברלית של בולגריה, אשר כיהן במספר כהונות שר בממשלות בולגריה, וב-1913 כיהן כשר החוץ. נרצח על ידי חברי הארגון המהפכני הפנים-מקדוני.

## קורות חייו
גנאדייב נולד בעיר מונסטיר (במאה ה-21 העיר ביטולה אשר במקדוניה הצפונית). הוא סיים בית ספר תיכון בפלובדיב. גנאדייב לחם במלחמת בולגריה–סרביה ולאחריה, רכש השכלה אקדמית במשפטים באוניברסיטה החופשית של בריסל. עם סיום לימודיו שב לפלובדיב ועבד כעיתונאי ועורך דין. מ-1892 היה חבר במפלגת העם הליברלית ונבחר מטעמה לאספה הלאומית. בין השנים 1903–1904 כיהן כשר המשפטים של נסיכות בולגריה, בין 1904–1908 כיהן כשר המסחר והחקלאות בממשלותיהם של ראצ'ו פטרוב ושל דימיטר פטקוב. במהלך מלחמת הבלקן הראשונה והשנייה התנדב גנאדייב ולחם בצבא בולגריה. בתווך שבין המלחמות, כיהן גנאדייב למשך מספר חודשים כשר החוץ של בולגריה.

במהלך מלחמת העולם הראשונה התנגד גנאדייב לחבירת בולגריה למעצמות המרכז וגרס כי על בולגריה להישאר מדינה נייטרלית. עמדתו זו הובילה להרחקתו מעמדות מפתח מיניסטריאליות. בהמשך, נקשר שמו למספר פרשיות שחיתות כלכלית. ב-17 באוקטובר 1923 בעודו צועד לביתו בסופיה, נורה למוות מטווח קרוב על ידי חבר הארגון המהפכני הפנים-מקדוני.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:שרי המשפטים של בולגריה
קטגוריה:עיתונאים בולגרים
קטגוריה:בוגרי האוניברסיטה החופשית של בריסל (1834–1969)
קטגוריה:פוליטיקאים בולגרים במלחמת העולם הראשונה
קטגוריה:קורבנות רציחות פוליטיות בבולגריה
קטגוריה:בולגרים שנולדו ב-1868
קטגוריה:נפטרים ב-1923
אסטרובל

**אסטרובל** (בצרפתית: **Astroballe**) הוא אולם ספורט הממוקם ב, פרוור של ליון, צרפת ומשמש בעיקר לאירוח משחקי כדורסל של קבוצת אסוול ליון-וילרבאן מליגת העל הצרפתית והיורוליג. האולם מכיל 5,556 מקומות ישיבה.
האולם בבעלות עיריית וילרבאן, המפעילה אותו בשיתוף עם מועדון אסוול_ליון-וילרבאן.

## היסטוריה
האולם נפתח בשנת 1995 ומשמש מאז כאולם הביתי של מועדון ליגת העל הצרפתית והיורוליג אסוול ליון-וילרבאן.

## קישורים חיצוניים

* האסטרובל באתר הרשמי של אסוול ליון-וילרבאן 

## הערות שוליים

קטגוריה:ליון: מבנים
קטגוריה:ליון: ספורט
קטגוריה:אולמות כדורסל
מארי אנטואנט קטוטו

**מארי-אנטואנט קטוטו** (בצרפתית: **Marie-Antoinette Katoto**; נולדה ב-1 בנובמבר 1998) היא כדורגלנית צרפתייה, המשחקת בעמדת חלוצה בליון מהליגה הצרפתית ובנבחרת צרפת. כבוגרת אקדמית הנוער של פריז סן-ז'רמן היא הפכה לכובשת המובילה בכל הזמנים בקבוצה באפריל 2022 בגיל 23.

## קריירה
### קריירת מועדונים
קטוטו, צאצאית למשפחה קונגולזית, נולדה בצרפת והחלה לשחק כדורגל מגיל 7 בקבוצה המקומית בקולומב. בגיל 13 הצטרפה לאקדמית הנוער של פריז סן-ז'רמן ועזרה לקבוצתה לזכות באליפות הנערות בשנת 2016.

את הופעת הבכורה שלה בקבוצה הבוגרת ערכה ב-2015 מול וולפסבורג במסגרת ליגת האלופות ובשבועות שלאחר מכן שותפה לראשונה גם בליגה וכבשה שער כבר במשחקה הראשון.

קטוטו הפכה לכובשת מצטיינת והייתה מלכת השערים בליגה הצרפתית בעונות 2018/2019, 2019/2020 ו-2021/2022. באפריל 2022 הפכה לכובשת המצטיינת בכל הזמנים של פריז סן-ז'רמן.

### בנבחרת
קטוטו הייתה חלק מנבחרות צרפת בגילים השונים ורשמה בסך הכל 35 הופעות בהן כבשה 24 שערים. הייתה חלק מנבחרת צרפת עד גיל 19 שזכתה באליפות אירופה עד גיל 19 בשנת 2016. באליפות זו הייתה גם מלכת השערים ונבחרה לשחקנית המצטיינת של הטורניר. בהמשך הגיעה עם הנבחרת לחצי גמר בגביע העולם עד גיל 20 בשנת 2018.

ב-2018 רשמה את הופעת הבכורה בנבחרת הבוגרת אך למרות הישגיה בנבחרת ובליגה הושארה מחוץ לסגל באליפות העולם ב-2019 שנערכה בצרפת בטענות לבעיות התנהגות וגישה לא מתאימה לחברותיה לקבוצה.
[ממוזער|left|קטוטו בהופעת הבכורה שלה מול [וולפסבורג (כדורגל נשים)|וולפסבורג ב-2015]]

## הישגים ותארים
### במועדונים
;פריז סן-ז'רמן
* סגנית ליגת האלופות (2) ב-2014/2015 ו 2016/2017.
* אליפות הליגה הצרפתית הראשונה (1) ב-2020/2021.
* הגביע הצרפתי (2) ב-2017/2018 ו-2021/2022.

### בנבחרת
* אליפות אירופה עד גיל 19 ב-2016.

### תארים והישגים אישיים
* מלכת השערים של אליפות אירופה עד גיל 19 ב-2016.
* השחקנית הטובה ביותר של אליפות אירופה עד גיל 19 ב-2016.
* נבחרת הטורניר של אליפות אירופה עד גיל 19 ב-2016.
* מלכת השערים בליגה הצרפתית הראשונה (3) - 2018/2019, 2019/2020 ו-2021/2022.
* השחקנית הצעירה הטובה ביותר בליגה הצרפתית הראשונה (2) - 2017/2018 ו-2018/2019.
* שחקנית השנה בליגה הצרפתית הראשונה (1) - 2021/2022.
* נבחרת העונה בליגה הצרפתית הראשונה (4) - 2017/2018, 2018/2019, 2020/2021 ו-2021/2022.
* נבחרת העונה בליגת האלופות של אופ"א ב-2021/2022.

## קישורים חיצוניים

קטגוריה:כדורגלניות צרפתיות
קטגוריה:חלוצות כדורגל צרפתיות
קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלניות פריז סן-ז'רמן
קטגוריה:כדורגלניות באולימפיאדת פריז (2024)
קטגוריה:צרפתיות שנולדו ב-1998
קטגוריה:צרפתים שנולדו ב-1998
לטסיל טבוגו

**לטסיל טבוגו** (באנגלית: **Letsile Tebogo**; נולד ב-7 ביוני 2003) הוא אתלט בוטסואני, האלוף האולימפי (פריז 2024), זוכה מדליית ארד באליפות העולם (בודפשט 2023), אלוף אפריקה (2022) ושיאן אפריקה בריצת 200 מטר וסגן אלוף העולם (בודפשט 2023) בריצת 100 מטר.

## ביוגרפיה
טבוגו נולד בקניה שבבוטסואנה.

### 2021
באליפות העולם עד גיל 20 שנערכה בניירובי שבקניה זכה בשתי מדליות, זהב וכסף. מדליית זהב בריצת 100 מטר בתוצאה של 10.19 שניות ומדליית כסף בריצת 200 מטר בתוצאה של 20.38 שניות.

### 2022
באליפות אפריקה שנערכה בסנט פייר שבמאוריציוס טבוגו זכה במדליית זהב בריצת 200 מטר בתוצאה של 20.26 שניות.

באליפות בוטסואנה שנערכה ב-19 בפברואר קבע בריצת 100 מטר שיא לאומי חדש של 10.08 שניות. חודשיים לאחר מכן, קבע שיא עולם לנוער עד גיל 20 של 9.96 שניות.

באליפות העולם עד גיל 20 שנערכה בסנטיאגו דה קאלי, קולומביה זכה בשתי מדליות, זהב וכסף. מדליית זהב בריצת 100 מטר בשיא עולם חדש עד גיל 20 של 9.91 שניות ומדליית כסף בריצת 200 מטר בשיא אישי ובשיא אליפות חדש של 19.96 שניות, אחרי בלסינג אפריפה מישראל (19.96 שניות) ולפני קאלב לו מאוסטרליה (20.48 שניות).

### 2023
#### שיאן אפריקה
במסגרת ליגת היהלום שנערכה בלונדון ב-23 ביולי 2023 זכה במדליית כסף בריצת 200 מטר בשיא אפריקה חדש של 19.50 שניות, אחרי נואה ליילס מארצות הברית שקבע שיא תחרות ואת תוצאת השנה בעולם של 19.47 שניות ולפני ז'ארנל יוז מהממלכה המאוחדת שקבע שיא לאומי חדש של 19.73 שניות.
#### סגן אלוף העולם
באליפות העולם שנערכה באוגוסט בבודפשט, הונגריה באוגוסט הוא זכה בשתי מדליות, כסף וארד. מדליית כסף בריצת 100 מטר בשיא לאומי חדש של 9.88 שניות, אחרי נואה ליילס מארצות הברית (9.83 שניות) ולפני ז'ארנל יוז מהממלכה המאוחדת (9.88 שניות) ומדליית ארד בריצת 200 מטר בתוצאה של 19.81 שניות, אחרי נואה ליילס (19.52 שניות) ואריון נייטון (19.75 שניות), שניהם מארצות הברית.

### 2024
#### אלוף אולימפי
באולימפיאדת פריז זכה במדליית זהב בריצת 200 מטר בתוצאה של 19.46 שניות, לפני קני בדנרק (19.62 שניות) ונואה ליילס (19.70 שניות), שניהם מארצות הברית.

## שיאים אישיים
### אצטדיון
* ריצת 100 מטר: 9.86 שניות (2024), שיא בוטסואנה
* ריצת 200 מטר: 19.46 שניות (2024), שיא אפריקה
* ריצת 300 מטר: 30.69 שניות (2024), **[[שיאי עולם באתלטיקה|שיא עולם]]**

## קישורים חיצוניים

* 
* 

קטגוריה:אתלטים בוטסואנים
קטגוריה:אלופים אולימפיים: ריצת 200 מטרים (גברים)
קטגוריה:אתלטים באולימפיאדת פריז (2024)
קטגוריה:נושאי דגל בוטסואנה באולימפיאדה
קטגוריה:ילידי 2003
עונת 2022/2023 ביורופקאפ

**עונת 2022/2023** ביורופקאפ היא העונה השמינית של המפעל השני בחשיבותו של תחרות פיב"א לקבוצות כדורסל השנייה לאחר ליגת האלופות בכדורסל אם היא כי נחשבת לרביעית בחשיבותה לאחר היורוליג והיורוקאפ. העונה נפתחה בספטמבר 2022 במשחקי המוקדמות והסתיימה בצמד משחקי הגמר באפריל 2023, ק.ק. ולוצלאווק זכתה לראשונה בתואר לאחר שגברה על שולה באסקט בצמד משחקי הגמר.

## מתכונת התחרות
בעונה זו השתתפו בשלב הבתים 32 קבוצות, כאשר 10 העפילו ישירות לשלב הבתים, ו-7 קבוצות שהעפילו משלב המוקדמות, אליהן הצטרפו 15 קבוצות שנשרו משלב המוקדמות של עונת 2022/2023 בליגת האלופות.
### הקבוצות

*הקבוצות במסלול ליגת האלופות הן הקבוצות המתמודדות במסלול המוקדמות של ליגת האלופות 18 מקומות משוריינים לקבוצות שיודחו משלב זה, במידה וקבוצה במסלול תוותר על השתתפותה, תעלה קבוצה נוספת משלב המוקדמות של היורופקאפ לשלב הבתים.

### דירוג שלב המוקדמות

### שלב המוקדמות
הגרלת שלב המוקדמות נערכה ב-15 ביולי 2022 במינכן. 2 הקבוצות שבדרג ו' התחילו את המוקדמות בשלב הראשון יחד עם 4 המדורגות בדרג ה', 4 המדורגות בדרג ד' ועם 2 מ-4 הקבוצות בדרג ג'. שאר הקבוצות התחילו בשלב השני. 4 הקבוצות שנצחו בשלב הגמר של המוקדמות העפילו לשלב הבתים. במידה וקבוצה ממסלול האלופות לא תרשם ליורופקאפ, יערך דירוג בשיטת הלאקי לוזר ובו המפסידה בעלת המאזן הטוב ביותר מ-4 המפסידות בשלב גמר המוקדמות תעפיל לשלב הבתים.

#### מוקדמות א'

#### מוקדמות ב'

#### מוקדמות ג'

#### מוקדמות ד'

### לאקי לוזר
שלוש מארבע הקבוצות שהפסידו בגמר המוקדמות בעלות המאזן הטוב ביותר בגמר ובחצי הגמר העפילו לשלב הבתים

## שלב הבתים
### דירוג שלב הבתים

הקבוצה 

### בית א'

### בית ב'

### בית ג'

### בית ד'

### בית ה'

### בית ו'

### בית ז'

### בית ח'

## שלב הבתים השני
### בית ט'

### בית י'

### בית יא'

### בית יב'

## שלב הפלייאוף
לשלב זה העפילו הקבוצות שיסיימו במקומות 1 ו-2 בשלב הבתים השני, המשחקים בשלב זה נערכו בשיטה של הטוב מ-2 משלב רבע הגמר ועד לגמר.

## קבוצות ישראליות בתחרות
בעונה זו השתתפו בשלב הבתים 2 קבוצות ישראליות: הפועל גליל עליון שהעפילה ישירות לשלב הבתים בעקבות מיקומה בליגת העל (5) והפועל חיפה שהעפילה לאחר שעברה שני סבבים בשלב המוקדמות. הפועל גליל עליון סיימה את דרכה בשלב הבתים הראשון והפועל חיפה בשלב הבתים השני - 16 האחרונות.

## הערות שוליים

קטגוריה:תחרויות כדורסל ב-2022
קטגוריה:תחרויות כדורסל ב-2023
קטגוריה:עונות ביורופקאפ
קטגוריה:2022 באירופה
קטגוריה:2023 באירופה